સૂત્રો પાસેથી પ્રાપ્ત થયેલી માહિતી મુજબ રાજ્યમાં ૩૦થી ૪૦ હજાર આવા વેપારી છે કે જેઓના ચેન્જ થયેલા પાન નંબર કોમર્શિયલ ટેક્સ ડિપાર્ટમેન્ટ દ્વારા ચેઇન્જ નહીં થઇ શકતાં નવો પ્રોવિઝનલ આઇડી નંબર ઈશ્યૂ થઇ શક્યો નથી. મળતી માહિતી મુજબ વેબસાઇટનું ‘પોપ-અપ’ જ ખૂલતું નથી. પ્રોવિઝનલ આઇડી નહીં મળી શકવાના કારણે જીએસટી બાદ વેપારીને નવો નંબર મેળવવો જરૂરી છે, પરંતુ આ નંબર નહીં મળી શકતા કારોબાર કરવો મુશ્કેલરૂપ બન્યો છે. શહેરના ૨૦ હજારથી વધુ વેપારીઓને પ્રોવિઝનલ આઇડી નંબર ઈશ્યૂ થઇ શક્યો નથી.